system
Răspunde în limba română, în stilul Wikipedia, cat mai corect gramatical.
user
Poți descrie [Titlu] pComrat?
assistant
Comrat (în , în ) este un oraș cu statut de municipiu, capitala regiunii autonome Găgăuzia din Republica Moldova. Orașul este situat în sudul țării și are o populație de peste 20.000 de locuitori.

Geografie

Amplasare
Orașul Comrat este situat pe malul drept al râului Ialpug, la sud de Chișinău, la distanță de 100 km, pe traseul internațional Chișinău – Ismail.

Resurse naturale
Suprafața totală a orașului Comrat este de 16.403 ha. Cea mai mare parte a ei, 10.955 ha, sunt terenuri cu destinație agricolă, dintre care 10% sunt sădite cu vii și livezi. Suprafața terenului intravilan este de 1.094 ha.

Resursele acvatice ale orașului sunt formate de râul Ialpug, care are o suprafață de 12,5 ha pe teritoriul orașului, și rezervorul de apă Comrat, cu o suprafață de 175 ha. Suprafața totală a terenurilor ocupate de resursele acvatice este de 288 ha.

Pe panta stângă a văii râului Ialpug (ocolul silvic Comrat, Comrat-IV, parcela 34, subparcela 11), este amplasată secțiunea geologică din valea râului Ialpug, arie protejată din categoria monumentelor naturii de tip geologic sau paleontologic.

Istorie 
Data primei atestări documentare a orașului Comrat este foarte controversată. Astfel, unii consideră că orașul a apărut în 1789 d.Hr., alții – în a doua jumătate a sec. al XVIII-lea, inclusiv în Enciclopedia Sovietică Moldovenească se scrie că orașul a apărut la răscrucea secolelor XVIII–XIX. Însă cercetătorul istoriei localităților basarabene Vladimir Nicu a găsit un document, care atestă Comratul la 27 mai 1443 d.Hr.

Oricum, la începutul sec. al XIX-lea, Comratul era un sătuc micuț, însă noile autorități rusești care au venit aici printr-un decret au declarat că satul a fost înființat în timpul războiului din 1806–1812. În anul 1819 apare alt decret, în care se spune că satul se colonizează cu bulgari și alte naționalități venite de peste Dunăre.

În 1835, Comratul avea o școală, una din cele mai vechi dintre școlile sătești, iar în anul 1878 aceasta devine școală de 2 clase. În anul 1840 este edificată Catedrala "Sf. Ioan", în prezent important monument de arhitectură.

În anul 1878 se deschide o școală ministerială și tot în același an școală primară este transformată în școală parohială.
La începutul secolului al XX-lea, Comratul avea peste 8.600 locuitori. Aici se construiește spitalul local care avea 5 saloane cu 16 paturi.
După cel de al doilea război mondial, orășelul crește vertiginos. Se dezvoltă industria alimentară. Funcționează 10 organizații de construcție, se construiește rezervorul de apă de pe râul Ialpug cu o suprafață de 170 ha.

În prezent, orașul Comrat este centrul administrativ al Unității Teritoriale Autonome Găgăuzia, care aparține Republicii Moldova, începând din 1991.

Demografie

Structura etnică
Structura etnică a orașului, conform recensământului populației din 2004:

Economie 
Principalii agenți economici din teritoriu activează în domeniul prelucrării produselor agricole. Comrat este considerat un centru agricol de producere și prelucrare a cărnii de vită și de porc. „ComratVin” S.A. are o capacitate de producție de 17,6 mii tone de struguri. În întreprindere sunt instalate 8 linii de prelucrare a strugurilor, cu o capacitate de 20 tone pe oră. Întreprinderea produce 18 mărci de vinuri de calitate superioară, care corespund standardelor internaționale: „Caberne-Savinion”, „Roșu de Comrat”,„Comratscoe”, vin de desert ordinar roșu „Cagor” etc. Producția întreprinderii este exportată în: Rusia, Ucraina, Lituania, Germania, Polonia, etc.
Întreprinderea individuală „Novac” a fost înființată în anul 1999. Cifra de afaceri a întreprinderii în anul 2002 a constituit circa 6 mil. lei. La întreprindere sunt angajați peste 200 muncitori. Activitatea ei de bază este producerea și prelucrarea produselor agricole. Sistemul de comerț este format din 150 magazine și 2 piețe orășenești. În oraș funcționează 3 hoteluri.

Social 

Orașul Comrat are o populație de 30.000 locuitori, dintre care cea mai mare parte sunt găgăuzi – 81,4%. Restul sunt bulgari – 5,2%, ruși – 4,6%, români – 4,4%, ucraineni – 3,3%, alte naționalități – 1,1%.
Sistemul de învățământ din localitate este format din 6 instituții preșcolare, 5 școli medii de cultură generală, 3 licee, 4 instituții medii profesionale, inclusiv colegiul pedagogic și o instituție superioară – Universitatea de Stat din Comrat. Sistemul de ocrotire a sănătății este format din: Spitalul central cu 385 paturi, centrul medicilor de familie și centrul de medicină preventivă.
În oraș activează primul ansamblu profesionist găgăuz, „Diuz-Ava”, care de aproape 20 de ani dezvoltă și promovează tradiția și cultura găgăuză atât în țară, cât și peste hotarele ei.

Locuri în Comrat 
 Catedrala "Sf. Ioan Botezătorul", construită în 1820
 Muzeul de studiere a ținutului
 Galeria de artă
 Aleea gloriei poporului găgăuz
 Statuia lui Lenin

Personalități

Născuți în Comrat
 Petăr Draganov (1857–1928), bibliograf, filolog, etnograf, istoric și macedonist țarist de origine bulgară
 Reuven Sheri (1903–1989), politician israelian, deputat israelian 
 Valentin Mednec (1910–2008), arhitect sovietic și moldovean
 Alexandru Bârlădeanu (1911–1997), politician comunist român, fost președinte al Senatului României
 Sorana Gurian (1913–1956), prozatoare, traducătoare și publicistă română și franceză
 Boris Tukan (1923–2012), dialectolog, lexicograf, traducător și turcolog moldovean și israelian 
 Stepan Topal (1938–2018), lider al mișcării naționale găgăuze
 Dmitrii Constantinov (n. 1952), afacerist și politician moldovean
 Danil Miroșenski (n. 1953), antrenor de caiac-canoe, poet și cântăreț sovietic, moldovean și israelian
 Olga Domușciu (1959–2007), actriță și cântăreață sovietică și rusă
 Ana Harlamenco (n. 1960), președinte al Adunării Populare a U.T.A. Găgăuzia (2008–2012)
 Nicolai Dudoglo (n. 1966), politician și deputat moldovean 
 Alexandr Stoianoglo (n. 1967), jurist și politician, Procuror-General al Republicii Moldova
 Petru Vlah (n. 1970), jurist și politician, deputat moldovean 
 Igor Cobileanski (n. 1974), scenarist și regizor de teatru și film moldovean 
 Irina Vlah (n. 1974), politiciană și juristă, actualul Guvernator al U.T.A. Găgăuzia (din 2015)
 Alexandr Romanov (n. 1990), luptător sportiv moldovean

Orașe înfrățite 
  Bavlî (Tatarstan), Groznîi și raionul Sokolniki din Moscova, din Rusia;
  Bolgrad, din Ucraina;
  Sectorul VII (Erzsébetváros) al Budapestei, din Ungaria.
  Isparta, Istanbul, Hendek, Kucukkuyu și Sapanca, din Turcia; 
  Tatlısu, din Cipru (de facto, Ciprul de Nord).

Galerie

Referințe

Bibliografie 
 Veaceslav Ioniță: Ghidul orașelor din Republica Moldova / Veaceslav Ioniță. Igor Munteanu, Irina Beregoi. - Chișinău,: TISH, 2004 (F.E.-P. Tipografia Centrală). 248 p. ISBN 9975-947-39-5

Legături externe 

 Site-ul oficial al municipiului Comrat

 
Municipii din Republica Moldova
Orașe din Republica Moldova
Orașe din Unitatea Teritorială Administrativă Găgăuzia